รฟม.แจ้งปิดเบี่ยงจราจรบนสะพานข้ามแยกรัชดา - ลาดพร้าว และบริเวณโดยรอบ 3 เดือน
นายกิตติกร ตันเปาว์ รองผู้ว่าการการรถไฟฟ้าขนส่งมวลชนแห่งประเทศไทย หรือ รฟม. เปิดเผยว่า ขณะนี้ รฟม.อยู่ระหว่าดำเนินการก่อสร้าง โครงการรถไฟฟ้าสายสีเหลือง ช่วงลาดพร้าว – สำโรง การก่อสร้างโครงการมีความก้าวหน้าโดยรวมร้อยละ 84.90  ล่าสุดผู้รับเหมาก่อสร้างเตรียมดำเนินงานยกติดตั้งคานทางวิ่งชนิดเหล็ก (Steel Guideway Beam) โครงการรถไฟฟ้าสายสีเหลือง ช่วงลาดพร้าว – สำโรง จึงมีความจำเป็นต้องปิดเบี่ยงจราจรบนสะพานข้ามแยกรัชดา – ลาดพร้าว เป็นระยะเวลา 3 เดือน เริ่มตั้งแต่เวลา 22.00 น. วันที่ 26 ตุลาคม 2564 และจะปิดต่อเนื่องไปจนถึงวันที่ 31 มกราคม 2565 ทั้งนี้ เพื่อลดผลกระทบต่อผู้ใช้เส้นทางตลอดระยะการดำเนิน ผู้รับสัมปทานได้มีการวางแผนการจัดจราจรบริเวณแยกรัชดา – ลาดพร้าว เนื่องจากสภาพพื้นที่มีการจราจรคับคั่ง ไม่สามารถก่อสร้างเสาตอม่อบริเวณกลางสี่แยกได้ ประกอบกับแนวเส้นทางรถไฟฟ้าซึ่งเป็นทางโค้งเลี้ยวจากถนนรัชดาภิเษกเข้าสู่ถนนลาดพร้าวพลตำรวจตรี จิรสันต์ แก้วแสงเอก รองผู้บัญชาการตำรวจนครบาล หรือ บช.น. กล่าวว่า รฟม. และผู้รับสัมปทานโครงการรถไฟฟ้าสายสีเหลืองฯ ได้นำเสนอแผนการจัดจราจรและหารือแนวทางการปิดเบี่ยงจราจรกับ บช.น. และสถานีตำรวจในพื้นที่มาอย่างต่อเนื่อง เพื่อวางแผนการจัดการจราจรให้มีประสิทธิภาพมากที่สุด โดยระหว่างการดำเนินงานได้มีการจัดสรรกำลังเจ้าหน้าที่เพื่ออำนวยความสะดวกด้านการจราจร พร้อมทั้งเฝ้าระวังและประเมินสถานการณ์เพื่อคลี่คลายปัญหาจราจรตลอด 24 ชั่วโมงโครงการรถไฟฟ้าสายสีเหลือง ช่วงลาดพร้าว - สำโรง เป็นระบบรถไฟฟ้าโมโนเรลแบบคร่อมรางบนทางวิ่งยกระดับตลอดสาย แนวเส้นทางเริ่มต้นบนถนนรัชดาภิเษก บริเวณแยกรัชดา - ลาดพร้าว เชื่อมต่อกับอาคารจอดแล้วจรสถานีลาดพร้าว ของรถไฟฟ้าใต้ดิน MRT สายสีน้ำเงิน ไปตามแนวถนนลาดพร้าว ถนนศรีนครินทร์และสิ้นสุดปลายทางบนถนนเทพารักษ์ บริเวณแยกเทพารักษ์ เชื่อมต่อกับสถานีสำโรง ของรถไฟฟ้าสายสีเขียว ช่วงแบริ่ง - สมุทรปราการ ประกอบด้วยสถานียกระดับทั้งสิ้น 23 สถานี รวมระยะทางประมาณ 30.4 กิโลเมตร